gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5023, del 08-06-2005 (2005/6549)

RESOLUCIÓ aclaridora de la dictada el 24 de maig de 2005 per la Conselleria d'Economia, Hisenda i Ocupació, per mitjà de la qual s'establien els servicis essencials mínims amb ocasió de la vaga plantejada en el sector de neteja d'edificis i locals de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/06/02/(1)/dof/vci/html**

### Dades del document

Número de DOGV
:   5023

Data del DOGV
:   08-06-2005

Secció del DOGV
:   I. DISPOSICIONS GENERALS

Número del document
:   2005/6549


Data del document
:   02-06-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * vaga
    * empresa de serveis
    * legislació
    * dret de vaga

RESOLUCIÓ aclaridora de la dictada el 24 de maig de 2005 per la Conselleria d'Economia, Hisenda i Ocupació, per mitjà de la qual s'establien els servicis essencials mínims amb ocasió de la vaga plantejada en el sector de neteja d'edificis i locals de la província de València. [2005/F6549]
  
Vista la resolució de referència, i en haver-se advertit que en la descripció dels servicis mínims a prestar inclosos en l'apartat primer A, «Centres sanitaris», puga en algun cas donar lloc a una interpretació errònia o limitada del vertader abast d'estos, resolc:
  
Únic
  
En relació amb la resolució dictada en data 24 de maig de 2005, de la Conselleria d'Economia, Hisenda i Ocupació, per la qual s'establixen els servicis essencials mínims amb ocasió de la vaga plantejada en el sector de neteja d'edificis i locals de la província de València, es realitzen els aclariments següents:
  
A. En el punt 21 dels servicis en centres sanitaris la recollida es referix a tot tipus de residus (grups I, II, III i IV) i el transport al compactador o al magatzem, segons pertoque.
  
B. En el punt 24 dels servicis en centres sanitaris, el transport i repartiment de roba neta es referix a tots els servicis i unitats que utilitzen roba.
  
València, 2 de juny de 2005.- El director general de Treball i Seguretat Laboral (per delegació de firma, Resolució d'11.04.2001): Román Ceballos Sancho.


Còpia Permalink ELI
Diari Oficial de la Generalitat Valenciana


Sumari del DOGV 5039, del 30-06-2005 (2005/7567)

Actuacions de juí verbal de desnonament número 1.298/2004. Cèdula de notificació.
---------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7567


Organisme emissor
:   Jutjat de Primera Instància Número 16 de València

Tipus de document
:   Anunci

Actuacions de juí verbal de desnonament número 1.298/2004. Cèdula de notificació. [2005/Q7567]
  
Amparo Justo Bruixola, secretària del Jutjat de Primera Instància número 16 de València, mitjançant este edicte, faig saber:
  
Que en este jutjat se seguixen actuacions de juí verbal de desnonament amb el número 1.298/2004, a instància de Juan Gomis Gómez-Ygual contra Enrique Jiménez Espinosa sobre matèria civil en les quals amb esta data s'ha dictat sentència, la part dispositiva de la qual diu:
  
«Que amb l'estimació de la demanda formulada per Juan Gomis Gómez Espinosa Ygual contra Enrique Jiménez Espinosa, declare resolt, per falta de pagament, el contracte d'arrendament d'immoble per a ús d'habitatge, situat a València, avinguda del Dr. Waksman, número 15, pis 9é, porta 18a, i plaça de garatge annexa al soterrani 1r, plaça número 55 amb accés pel número 23 de l'avinguda esmentada, i, en conseqüència, pertoca el desnonament, i condemne la part demandada perquè, dins del termini legal, deixe lliure, vacu i a disposició de la part actora, l'immoble indicat, amb l'advertència de llançament si no ho verifica, que tindrà lloc en la data ja prevista a este efecte de 21 de juliol de 2005, a les 10.00 hores, amb expressa imposició de costes a la part demandada.
  
Esta és la meua sentència, contra la qual s'hi pot interposar un recurs d'apel·lació, que cal interposar d'acord amb el que disposen els articles 455 i següents de la Llei d'Enjudiciament Civil, i que s'haurà de preparar davant d'este tribunal en el termini de cinc dies comptadors des del sendemà de la notificació de la present cèdula, això amb la prevenció disposada en l'article 449.1 de la Llei d'Enjudiciament Civil, cosa que pronuncie, mane i firme».
  
I perquè valga de notificació en forma a Enrique Jiménez Espinosa, el parador del qual s'ignora, expedisc el present edicte que firme i segelle.
Diari Oficial de la Generalitat Valenciana


Sumari del DOGV 4979, del 06-04-2005 (2005/2983)

RESOLUCIÓ de 3 de febrer de 2005, de la directora general d'Ordenació, Avaluació i Investigació Sanitària de la Conselleria de Sanitat, que sotmet a informació pública l'expedient d'acreditació de l'Hospital General Universitari d'Elx per a fer extraccions i implantacions de membrana amniòtica per a patologia oftàlmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2983


Data del document
:   03-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Elx
    * trasplantament d'òrgans
    * establiment hospitalari

RESOLUCIÓ de 3 de febrer de 2005, de la directora general d'Ordenació, Avaluació i Investigació Sanitària de la Conselleria de Sanitat, que sotmet a informació pública l'expedient d'acreditació de l'Hospital General Universitari d'Elx per a fer extraccions i implantacions de membrana amniòtica per a patologia oftàlmica. [2005/X2983]
  
En esta Direcció General d'Ordenació, Avaluació i Investigació Sanitària de la Conselleria de Sanitat de la Generalitat Valenciana s'instruïx l'expedient, promogut per la Conselleria de Sanitat, segons la sol·licitud del director de l'Hospital General Universitari d'Elx, per a l'acreditació d'este centre per a fer extraccions i implantacions de membrana amniòtica per a patologia oftàlmica.
  
Segons que preveu l'article 10 de l'Orde de 10 d'abril de 1989, que regula el procediment d'autorització de centres, servicis i establiments sanitaris, en relació amb el que disposa el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, resolc sotmetre este expedient a informació pública durant vint dies, a fi que qui hi estiga interessat puga examinar l'expedient i formular-hi les observacions que considere oportunes dins d'este termini, comptador des de l'endemà de la publicació d'este anunci.
  
L'expedient està en el Servici de Recursos Sanitaris de la Direcció General d'Ordenació, Avaluació i Investigació Sanitària d'esta conselleria, situat a València, al carrer del misser Mascó, núm. 31, on poden examinar-lo les persones interessades. Les al·legacions s'han de presentar per escrit en les dependències de la conselleria, o també es poden presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
València, 3 de febrer de 2005.- La directora general d'Ordenació, Avaluació i Investigació Sanitària: Pilar Viedma Gil de Vergara.
Diari Oficial de la Generalitat Valenciana


Sumari del DOGV 5034, del 23-06-2005 (2005/7052)

Expedient número 313/2005. subministrament d'aparells quirúrgics per al pavelló General de l'Hospital Universitari la Fe.
-------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/7052


Data del document
:   13-06-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * material mèdic-quirúrgic
    * licitació
    * contracte de subministraments
    * adjudicació de contracte administratiu

Expedient número 313/2005. subministrament d'aparells quirúrgics per al pavelló General de l'Hospital Universitari la Fe. [2005/X7052]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari la Fe. avinguda Campanar, 21, 46888 € València. Telèfon 57 262 99 46, fax 96 197 32 72.
  
c) Número d'expedient: 313/2005.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'aparells quirúrgics per al pavelló General de l'Hospital Universitari la Fe.
  
c) Lots: 19.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.941 de 8 de febrer de 2005.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents quaranta-cinc mil set-cents tres euros (245.703 euros).
  
5. Adjudicació
  
a) Data: 31 de maig de 2005.
  
b) Contractistes: euros
  
D-Médica, SL. 22.256,00
  
Dräger Medical Hispania, SA. 7.800,00
  
Endotécnica, SL. 10.075,00
  
GE Medical Systems España, SA. 47.900,00
  
Grupo Taper, SA. 700,00
  
Instituto Auditivo Español, SA. 1.220,00
  
Izasa, SA. 13.000,00
  
Karl Storz Endoscopia Ibérica, SA. 38.096,14
  
Logística Médico Quirúrgica, SL. 158,00
  
Medtronic Ibérica, SA. 14.670,00
  
Olympus Optical España, SA. 45.000,00
  
Sumedex, SA. 1.700,00
  
Tyco Healthcare Spain, SL. 6.311,00
  
c) Nacionalitat: espanyola.
  
d) Import d'adjudicació: dos-cents vuit mil trenta euros i catorze cèntims (208.030,14 euros).
Diari Oficial de la Generalitat Valenciana


Sumari del DOGV 4944, del 11-02-2005 (2005/1423)

Notificació als interessats de la providència i plec de càrrecs per incoació d'expedient administratiu de desnonament, per ocupació sense títol legal per a fer-ho (Exped. E-RQEQ-9038-3337/04).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1423


Organisme emissor
:   Conselleria de Territori i Habitatge

Tipus de document
:   Anunci

Notificació als interessats de la providència i plec de càrrecs per incoació d'expedient administratiu de desnonament, per ocupació sense títol legal per a fer-ho (Exped. X-LGUW-3091-6759/04). [2005/X1423]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per ocupació sense títol legal per a fer-ho.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, al carrer de Girona núm. 4, baixos, d'Alacant, en horari de 9 a 13 hores, de dilluns a divendres, excepte festius, i per a esta finalitat disposen d'un termini de 15 dies hàbils.
  
D'acord amb el que preveu l'art. 13. 2 del Reial Decret 1.398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució al director general d'Habitatge i Projectes Urbans perquè dicte resolució.
  
Expedient núm.: A-DAFT-0244/04
  
Dades de l'ocupant:
  
- Cognoms: Amador Torres
  
- Nom: Carmen
  
Dades de l'habitatge:
  
- Codi de l'habitatge: 4080525984
  
- Adreça: carrer de l'Uruguai, bloc A5, 4t, porta B
  
- Localitat: Crevillent
  
- Província: Alacant
  
- Data del plec de càrrecs: 10.01.2005
  
Expedient núm.: A-DAFT-0266/04
  
Dades de l'ocupant:
  
- Cognoms: Santiago Torres
  
- Nom: Mercedes
  
Dades de l'habitatge:
  
- Codi de l'habitatge: 3095779172
  
- Adreça: carrer de Jorge Manrique nº 4, 2n, porta A
  
- Localitat: Alacant
  
- Província: Alacant
  
- Data del plec de càrrecs: 18.01.2005.
Diari Oficial de la Generalitat Valenciana


Sumari del DOGV 4980, del 07-04-2005 (2005/2840)

Ressenya de l'Acord de la Comissió Territorial d'Urbanisme d'1 d'octubre de 2004, pel qual es declara definitivament aprovada la modificació núm. 24 del Pla general d'Aldaia.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4980

Data del DOGV
:   07-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2840


Data del document
:   01-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

Ressenya de l'Acord de la Comissió Territorial d'Urbanisme d'1 d'octubre de 2004, pel qual es declara definitivament aprovada la modificació núm. 24 del Pla general d'Aldaia. [2005/X2840]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'1 d'octubre de 2004 i publicat juntament amb les normes urbanístiques aprovades en el Butlletí Oficial de la Província de València número 274 de data 17 de novembre de 2004.
  
Exp. 2004.0058.
Diari Oficial de la Generalitat Valenciana


Sumari del DOGV 5153, del 13-12-2005 (2005/13846)

Informació pública del programa, pla parcial i avantprojecte d'urbanització del Sector AL-1 del Pla General.
------------------------------------------------------------------------------------------------------------

### Dades del document

Número de DOGV
:   5153

Data del DOGV
:   13-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13643


Organisme emissor
:   Ajuntament d'Elx

Tipus de document
:   Anunci

Informació pública del programa, pla parcial i avantprojecte d'urbanització del Sector AL-1 del Pla General. [2005/X13596]
  
Per Decret del tinent d'alcalde d'Urbanisme (Decret delegació de 08.04.04), de 15 de novembre de 2005, s'hi ha resolt:
  
Sotmetre a informació pública, durant 20 dies, el programa, pla parcial i avantprojecte d'urbanització del Sector AL-1 del Pla General, presentats per l'empresa municipal Promocions i Iniciatives Municipals d'Elx, SA (PIMESA).
  
La present informació pública té caràcter de concurs públic simultani per a la selecció de l'urbanitzador. S'hi podran presentar alternatives tècniques i al·legacions durant 20 dies comptadors des de la publicació de l'edicte al DOGV. Les proposicions jurídiques i econòmiques podran presentar-se durant els cinc dies següents al venciment del termini anterior. L'acte d'obertura de pliques tindrà lloc en la data hàbil següent a la conclusió del termini per a presentar-les.
  
L'expedient complet estarà exposat al públic durant el termini mencionat al Servici Jurídic d'Urbanisme.
Diari Oficial de la Generalitat Valenciana


Sumari del DOGV 5039, del 30-06-2005 (2005/7344)

RESOLUCIÓ de 19 de maig de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 03/917/2005.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/7344


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de maig de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 03/917/2005. [2005/X7344]
  
Vist l'escrit de 27 d'abril de 2005, del secretari de la Secció Tercera, de València, de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 03/917/2005, corresponent al recurs contenciós administratiu interposat per Desamparados Trigo Beaumont i altres, contra la Resolució de la Conselleria de Sanitat de data 17 de gener de 2005, del director general de Farmàcia i Productes Sanitaris, que publica l'adjudicació de les autoritzacions per a l'obertura de noves oficines de farmàcia.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte del recurs a la Secció Tercera, de València, de la Sala Contenciosa Administrativa del Tribunal Superior de Justícia de la Comunitat Valenciana, recurs número 03/917/2005, complet i foliat, mitjançant una còpia autenticada, amb un índex dels documents que conté.
  
Esta resolució es publica en el Diari Oficial de la Generalitat Valenciana a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació per què compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 19 de maig de 2005.- El director general de Farmàcia i Productes Sanitaris: José Luis Gomis Gavilán.
Diari Oficial de la Generalitat Valenciana


Sumari del DOGV 5146, del 30-11-2005 (2005/12699)

Notificació a Donato García Yuste i Concepción García García, de la interlocutòria de data 11 novembre de 2005, dictada en l'assumpte civil número 263/2005.
------------------------------------------------------------------------------------------------------------------------------------------------------------

### Dades del document

Número de DOGV
:   5146

Data del DOGV
:   30-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12374


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació a Donato García Yuste i Concepción García García, de la interlocutòria de data 11 novembre de 2005, dictada en l'assumpte civil número 263/2005. [2005/S12716]
  
Procediment: assumpte civil 263/2005
  
Montserrat Isabel Cabrera, secretària del Jutjat de Primera Instància número 7 de Castelló.
  
En el juí referenciat, s'ha dictat la resolució que té el text literal es diu tot seguit:
  
«Part dispositiva: en atenció al que s'exposa.
  
José Luis Conde-Pumpido García, magistrat-jutge de Primera Instància número 7 de Castelló.
  
Acord: l'adopció del menor d'edat José Antonio García García (nascut a la Vall d'Uixó ?Castelló?, en data 16 de juliol de 2004 i inscrit en el Registre Civil d'esta població, en la secció I, al tom 162, pàgina 421), en favor del matrimoni proposat pel Consell d'Adopció de Menors (expedient número 20/2003-N), tot això en interés del menor.
  
Determineu els cognoms del menor en la forma legalment establida.
  
Que esta resolució siga ferma i notifiqueu mitjançant exhort a l'encarregat del Registre Civil de la Vall d'Uixó (Castelló) a fi que procedisca a la inscripció de l'adopció al marge de la inscripció de naixement de l'adoptat, i després l'expedient s'arxivarà.
  
Notifiqueu esta resolució al promotor de l'expedient, als pares biològics (per mitjà d'edictes que es publicaran en el tauler d'anuncis d'este Jutjat i en el Diari Oficial de la Generalitat Valenciana i al ministeri Fiscal, i comuniqueu-los que contra esta es pot interposar recurs d'apel·lació en el termini de cinc dies.
  
Uniu esta resolució al llibre d'actuacions definitives d'este Jutjat, i deixeu testimoni en les actuacions.
  
Esta és la meua interlocutòria, que pronuncie, mane i firme.»
  
En atenció al desconeixement de l'actual domicili o residència de Donato García Yuste i Concepción García García, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana del Jutjat per a dur a efecte la diligència de notificació de la interlocutòria de data 11 de novembre de 2005.